જ્યારે પણ સંસદનું સત્ર શરૂ થાય છે ત્યારે જીએસટીની વાત જોરશોરથી ચર્ચાવા લાગે છે કે હવે આ બિલ ચોકકસ પસાર થઈ જશે. જીએસટીથી દેશની કર પ્રણાલીને લગતી તમામ સમસ્યા ઉકેલાઈ જશે. આગામી દિવસોમાં સંસદનું ચોમાસુ સત્ર શરૂ થઈ રહ્યું છે ત્યારે સવાલ અે થાય છે કે જીએસટી બિલ આ વખતે સંસદમાં પસાર થઈ શકશે? આ બિલથી કર માળખામાં મોટો સુધારો થશે તેવું માનવામાં આવી રહ્યું છે. સરકાર આ બિલને પાસ કરાવવા જરૂરી સહમતિ અને સંખ્યાની નજીક પહોંચી ગઈ છે. અને હવે તેને કાનૂન બનતો કોઈ રોકી નહિ શકે. આમ પણ નાણાં પ્રધાન કહે છે કે જીએસટીથી દેશનો આર્થિક વિકાસ થશે.